# Markus Ragger

Markus Ragger (nascut el 5 de febrer de 1988), és un jugador d'escacs austríac, que té el títol de Gran Mestre des de 2008.
A la llista d'Elo de la FIDE de l'agost de 2020, hi tenia un Elo de 2679 punts, cosa que en feia el jugador número 1 (en actiu) d'Àustria, i el 59è millor jugador al rànquing mundial. El seu màxim Elo va ser de 2695 punts, a la llista de setembre de 2015 (posició 53 al rànquing mundial).

## Resultats destacats en competició

El 2008 va guanyar el Campionat d'Àustria.
El 2011, empatà als llocs 1r-5è amb Iuri Kuzúbov, Parimarjan Negi, Oleksandr Aresxenko i Ni Hua al 9è obert de Parsvnath. El mateix any, fou 5è (6è per desempat) al 12è Campionat d'Europa absolut, cosa que el classificà per a disputar la Copa del món de 2011.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, on tingué una mala actuació, i fou eliminat en primera ronda per Ievgueni Alekséiev (1½-2½).
L'agost de 2013 participà en la Copa del Món de 2013, on tingué una actuació regular, i arribà a la segona ronda, on fou eliminat per Nikita Vitiúgov ½-1½.
El febrer de 2014 fou segon al Torneig Casino Graz a Àustria (el campió fou Hrant Melkumian). El maig de 2015 fou tercer al Campionat Obert d'Hongria a Zalakaros (el campió fou Ígor Kovalenko). L'agost de 2015 fou campió de la Politiken Cup amb 8 punts de 10, empatat amb nou jugadors més però amb millor valoració de desempat.
El febrer de 2020 va competir al Festival Internacional d'Escacs de Praga, un torneig round-robin de categoria XIX amb deu jugadors, i hi acabà vuitè, amb 4/9 (el campió fou Alireza Firouzja).

### Participació en olimpíades d'escacs

Ragger ha participat, representant Àustria, en quatre Olimpíades d'escacs entre els anys 2008 i 2014 (els quatre cops com a 1r tauler), amb un resultat de (+19 =18 –7), per un 63,6% de la puntuació. El seu millor resultat el va fer a l'Olimpíada del 2014 en puntuar 8½ d'11 (+8 =1 -2), amb el 77,3% de la puntuació, amb una performance de 2718.

## Notes i referències

* 1 2 «Nota biogràfica de Markus Ragger» (en anglès). Chessgames.com. [Consulta: 8 desembre 2011].
* ↑ «"Rànquing d'escaquistes per federació: Àustria"» (en anglès). lloc web de la FIDE. [Consulta: 13 agost 2020].
* ↑ Posició al rànquing mundial i evolució Elo de Markus Ragger «benoni.de» (en alemany). Arxivat de l'original el 2015-09-23. [Consulta: 8 setembre 2015].
* ↑ «Individual Championship 2008 - Austria» (en anglès). FIDE. [Consulta: 30 novembre 2012].
* ↑ «Llista de guanyadors del Campionat d'Àustria d'escacs, 1950-2008» (en alemany). chess.at. Arxivat de l'original el 2009-07-31.
* ↑ «9th Parsvnath International Open Chess Tournament» (en anglès). Chessdom. Arxivat de l'original el 2011-11-19. [Consulta: 7 desembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 8 de desembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 8 desembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 8 desembre 2011].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 8 octubre 2013].
* ↑ «Casino Graz International Won by Melkumyan» (en anglès). ChessBase, 24-02-2014. [Consulta: 25 desembre 2014].
* ↑ «Campionat d'Hongria de 2015». [Consulta: 13 agost 2020].
* ↑ «Politiken Cup 2015». chessbase.com. [Consulta: 3 agost 2015]. (castellà)
* ↑ «Prague Masters: Firouzja wins 1st supertournament», 21-02-2020.
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.